《及第谢恩》
宋代·吴必达

圣朝更化广蒐贤，丹陛遥瞻穆穆天。
历数成年垂统正，精微一穆得心传。
输忠敢罄刘蕡胆，擢第应同李郃肩。
四海尚期王德洽，小臣稽首颂周篇。

作者简介：吴必达，字材卿，道州（今湖南道县）人。宁宗嘉定三年（一二一○）进士。穆宗淳祐元年（一二四一）特科状元。五年，为建康府教授（《景定建康志》卷二八）。七年，擢尚书礼部架阁，累迁给事中。清嘉庆《道州志》卷八有传。